જામનગર શહેરમાં મોટાં ગજાના જમીન-મકાનના ધંધાર્થી ગણાતા બે નગરસેવકો દ્વારા પ્રોટેકશન મની વસૂલી ગેરકાયદેસર બંધાતા બાંધકામોને રક્ષણ આપવામાં આવી રહ્યું હોવાની ચોંકાવનારી હકીકત સામે આવી  જેમાં ખોડિયાર કોલોની વિસ્તારમાં પંચેશ્ર્વર મહાદેવ મંદિર નજીક જમીન-મકાનના ફટક દલાલ દીપક ગોંડલિયા નામના આસામી દ્વારા આખે-આખો જાહેર માર્ગ બંધ કરી દઈ  મહાપાલિકાની કોઈપણ જાતની પૂર્વ મંજૂરી વગર બાંધકામ કરવામાં આવતાં આ મામલે ઉઠેલી અનેક ફરિયાદો બાદ ટાઉન પ્લાનિંગ વિભાગ અને એસ્ટેટ વિભાગે કડક પગલાં ભરવા કાર્યવાહી હાથ ધરી  પરંતુ મહાનગર પાલિકાના  જ હોદ્દેદાર અને કહેવાતા પ્રજા સેવકોએ પોતાના વહિવટદારનું આ બાંધકામ હોય કોઈપણ જાતની કાર્યવાહી નહીં કરવા કડક  સૂચના આપતાં મહાપાલિકાના અધિકારીઓની ટીમને વિલા મોં એ પરત ફરવું પડ્યું હતું.